Publication: Magyar Közlöny
Issue: MK-2008-68 (Year: 2008, Number: 68)
Era: 2004-2010
Section: megállapítása az 1992. évi XXIII. törvény (Ktv.) szerint
Paragraph Index: 1378

1. sz. ábra A fejlesztési összegek az államháztartási kiadásoknak a 14,8–15,7%-át tették ki a 2004–2006-os években. A kiadások forrását tekintve az összes fejlesztési forráson belül 2004 és 2005 években még alacsony volt az uniós támogatás aránya. Pénzforgalmi szemléletben, az elszámolt kiadásokat figyelembe véve 2004-ben a kiadások 3,4%-a, 2005-ben 12,4%-a származott uniós forrásból. 2006-tól az egyes években jelentõsen emelkedett az uniós fejlesztési források aránya az összes fejlesztési forráson belül. 2006-ban a kiadások 26,8%-a, 2007-ben 30,2%-a és 2008-ra a kiadások 41,4%-a származik uniós forrásból a tervek szerint. A fejlesztési jellegû források szektorok szerinti hasznosulását részletesen értékeli a jelentés. Az alap infrastruktúrafejlesztésen belül az autópálya-fejlesztések esetében, a megépítésre kerülõ útszakaszokra nem készültek a megvalósításhoz rendelt finanszírozási tervek, amelyben rögzítették volna a források megoszlását, azon belül az állami hozzájárulás mértékét, a szükséges hitelek és az esetleges egyéb források bevonásának nagyságát. A finanszírozási formák változása a költségvetés mindenkori helyzetével és az autópálya-fejlesztések elhatározott ütemével volt összefüggésben. Ugyanakkor kedvezõ, hogy 2002–2006-ban összesen 484,7 km gyorsforgalmi utat helyeztek forgalomba. Az emberi erõforrás átfogó fejlesztése az ország versenyképessége javításának, a társadalmi szintû esélyteremtésnek nélkülözhetetlen és hatékony eszköze. Kedvezõtlen, hogy sem a hazai, sem pedig az uniós pályázatos támogatási rendszerben nem kellõen érvényesültek a tartósan leszakadó és periférikus térségek esélyegyenlõségi szempontjai, sõt a pályáztatási rendszer esetenként mélyítette, illetve konzerválta a kialakult területi egyenlõtlenségeket. A makrogazdasági mutatók nem igazolják vissza a források eredményes hasznosulását a foglalkoztatási helyzet alakulásában. A vizsgált idõszakban 261 Mrd Ft-ot, álláskeresõk, munkanélküliek támogatására pedig 250,8 Mrd Ft-ot fordítottak. A foglalkoztatottak száma összesen átlag 9 ezer fõvel nõtt a vizsgált idõszakban (az uniós források felhasználása elõtti utolsó, 2003. évben 3897 ezer fõ, 2006. évben 3906 ezer fõ volt a foglalkoztatottak száma). A különféle forrásokból származó támogatások felhasználása eredményességének nemzetgazdasági szintû értékelése elmaradt. A termelõszektor fejlesztésének támogatására az egyedi kormánydöntésen alapuló támogatási szerzõdésekben 9475 M Ft és 34 531 M Ft értékhatárok között vállaltak támogatási kötelezettséget a 2004–2007-es idõszakban. Ezen támogatások szinergia hatását rontja, hogy a szerzõdések nem tartalmaztak hazai beszállítói hányad megkötésére vonatkozó elõírást. Ennek elõírását a WTO tiltja és ezt nem sikerült feloldani. Ez is szerepet játszott abban, hogy a külföldi multinacionális vállalatok hazai gazdaságba való beágyazódása alacsony és így nem váltak a hazai kis- és középvállalkozások (KKV) fejlesztésének motorjává. A társasági adóról és az osztalékadóról szóló törvény a területi, ágazati gazdaságfejlesztési célok elérését az adókedvezményekkel segíti elõ. Ezek teljesülését a PM átfogóan nem értékelte, és az értékeléshez szükséges adatok beszerzésére nem intézkedett. Az igénybe vett társaságiadó-kedvezményekrõl nem tudható, hogy milyen mértékben járultak hozzá a bruttó hazai össztermék (GDP) növekedéséhez, a vállalkozásoknál a foglalkoztatottság alakulásához. A vizsgált idõszakban a társasági adóalanyok száma viszonylag állandó volt (309 444–316 498 cég), amelynek közel 99%-a volt KKV. Adókedvezményt az adózók nem egész 2%-a érvényesített, ezen belül a KKV-k évrõl évre csökkenõ (2004-ben 2,1%, 2005-ben 1,9%, 2006-ban 1,5%), míg a nagyvállalkozások folyamatosan növekvõ (2004-ben 0,9%, 2005-ben 1,1%, 2006-ban 1,4%) arányban. Az adókedvezményt igénybevevõk 92–95%-a volt KKV, de az általuk igénybe vett adókedvezmény aránya az összes kedvezményen belül a 2004–2006-os idõszakban 5,1%-ról 2,1%-ra csökkent. A helyi iparûzési adó kedvezményekkel elérni kívánt célkitûzései megvalósulását a kedvezményt megállapítók nem vizsgálták, annak mérésére nem alakították ki a megfelelõ adatszolgáltatási, beszámolási és értékelési rendszert. Kedvezõtlenül befolyásolta az adómorált, hogy az adónem jövõjét tekintve a jogalkotónak nem volt egységes és következetes szándéka, valamint az uniós csatlakozásunkat követõen jogvita folyt az adónem fenntarthatóságát illetõen. A számos intézményi átalakulás következtében az intézményi feltételrendszerben jogi, szabályozási és értelmezési bizonytalanság mutatkozott az átfogó gazdaságfejlesztési stratégiák elõkészítésének, kialakításának és felügyeletének intézményi felelõssége területén. Az uniós és hazai támogatási források tervezésének és felhasználásának harmonizációs 2008/18. szám H I V A T A L O S É R T E S Í T Õ hiányosságát mutatja, hogy több forrás esetében elkülönült, párhuzamos intézményrendszerek alakultak ki, csökkentve a támogatásközvetítõ folyamatok gazdaságosságát. Az átláthatóság, nyilvánosság és partnerség uniós követelményei lassan épülnek be a hazai forrású támogatások és adókedvezmények rendszerébe. Mindez annak ellenére vett hosszú idõt igénybe és alkalmazott gyakorlata még ma is alakulóban van, hogy ezen követelmények teljesítésének szükségességére már 2005-ben az OFK is rámutatott. A tisztán hazai forrású támogatások monitoring rendszereinek kiépítése elmaradt az uniós támogatásokétól. Az ágazati, területi feladatokat ellátó szervezetek éves beszámolóinak pénzügyi értékelése a nem egységes értékelési elvek miatt nehezen összesíthetõek, ellentétben az uniós támogatások egységes értékelésével. Az uniós forrásból származó támogatások monitoring és ellenõrzési rendszere megfelel az Európai Bizottság elvárásainak. Ugyanakkor ez nem adhat okot arra, hogy lebecsüljük a rendszer mûködésében rejlõ kockázatokat. Az ellenõrzéshez kapcsolódóan a támogatásokat igénylõk, igénybe vevõk körében végzett önkéntes alapú felmérésünk is azt jelzi, hogy a hazai viszonyok között is a közgondolkozás része a korrupciós veszély. Javasoltuk a Kormánynak, hogy készítse elõ az – Országos Fejlesztéspolitikai Koncepcióról szóló 96/2005. (XII. 25.) OGY-határozattal összhangban – az állami fejlesztési feladatok tervezésének erõsítését célzó átfogó törvényi szabályozást, amely magában foglalja a hazai és uniós források egységes tervezési módszertanát. Készíttesse el és terjessze az Országgyûlés elé a már elfogadott programokra (részstratégiákra) épülõ közép- és hosszú távú átfogó társadalmi-gazdasági fejlesztés stratégiáját, különös tekintettel a különbözõ forrású (hazai és uniós) támogatások és – az adóstratégiával alátámasztott – kedvezmények összehangolására. Alakíttassa ki, az uniós források kezelésében szerzett tapasztalatokat hasznosítva, a hazai és az uniós támogatások egységes elvû monitoring, ellenõrzési és értékelési rendszerét. Javasoltuk a pénzügyminiszternek, hogy kezdeményezze a jogi szabályozás továbbfejlesztésével – a megbízható pénzügyi menedzsment uniós elvének megfelelõen – a költségvetés kiadási tételeinek pénzügyi tervezése mellett az azokhoz kapcsolódó teljesítménycélok és -mutatók tervezését és alkalmazását. Fejlessze tovább az államháztartás információs rendszerét a fejlesztési jellegû kiadások nyilvántartása és nyomon követése érdekében. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2008/18. szám HIVATALOS KÖZLEMÉNYEK A Földmûvelésügyi és Vidékfejlesztési Minisztérium közleménye A Földmûvelésügyi és Vidékfejlesztési Minisztérium közleménye az Országos szakoktatási szakértõi és vizsgáztatási névjegyzékének kiadásáról

Source: https://magyarkozlony.hu/hivatalos-lapok/a6a56e689a3323c04095ea2ea2fb678a725ad8b6/dokumentumok/ba393d9d48d0033b08489f52d2630f897e55a614/letoltes